Αθήνα: 11.11.2014

Αρ. Πρωτ.: 4509

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συνέδριο «Ψυχική Αναπηρία και Δικαιώματα: Αυτό-εκπροσώπηση και συλλογική έκφραση»**

**13-14 Νοεμβρίου, ξενοδοχείο Τιτάνια**

Συνέδριο με θέμα «Ψυχική Αναπηρία και Δικαιώματα: Αυτό-εκπροσώπηση και συλλογική έκφραση» διοργανώνει η Εθνική Συνομοσπονδία Ατόμων με Αναπηρία, την Πέμπτη 13 και την Παρασκευή 14 Νοεμβρίου, στο ξενοδοχείο Τιτάνια στην Αθήνα.

Μέσω του Συνεδρίου η ΕΣΑμεΑ στοχεύει στο να αναδειχθούν κατευθύνσεις και εναλλακτικές προσεγγίσεις για την αυτό-οργάνωση των ατόμων με ψυχική αναπηρία, τη διασφάλιση των δικαιωμάτων τους και τη διαμόρφωση ενός μοντέλου υποστήριξης των ατόμων με ψυχική αναπηρία που θα βασίζεται στις αρχές και τις αξίες της Διεθνούς Σύμβασης για τα Δικαιώματα των Ατόμων με Αναπηρία.

Μέσα από τις εισηγήσεις των εκπροσώπων της Πολιτείας, των Ελλήνων και ξένων επιστημόνων, των εμπειρογνωμόνων και των ίδιων των ατόμων με αναπηρία θα δοθούν ερεθίσματα για κριτική προσέγγιση και γόνιμο διάλογο στα θέματα της ψυχικής αναπηρίας.

Παρακαλούμε για την κάλυψη των εργασιών του Συνεδρίου. Θα υπάρχει ζωντανή αναμετάδοση μέσω της ιστοσελίδας της ΕΣΑμεΑ [www.esamea.gr](http://www.esamea.gr)

Ακολουθεί το πρόγραμμα.

**Πέμπτη 13 Νοεμβρίου 2014**

12:30 - 13:30: Εγγραφές - Ελαφρύ γεύμα

13:30 - 14:00: Καλωσόρισμα

14:00 - 14:30: Γενική εισαγωγή - Παρουσίαση του Έργου (με εστίαση στο Υποέργο 1 και Υποέργο 2): «ΕΝΔΥΝΑΜΩΣΗ ΤΗΣ ΣΥΛΛΟΓΙΚΗΣ ΕΚΦΡΑΣΗΣ ΚΑΙ ΤΗΣ ΣΥΝΗΓΟΡΙΑΣ ΤΩΝ ΑΤΟΜΩΝ ΜΕ ΨΥΧΙΚΗ ΑΝΑΠΗΡΙΑ», Ευτύχης Φυτράκης, Διδάκτωρ Νομικής, Επιστημονικά Υπεύθυνος του Έργου

14:30 - 15:30: ΤΟ ΚΙΝΗΜΑ ΤΩΝ ΑΤΟΜΩΝ ΜΕ ΨΥΧΙΚΗ ΑΝΑΠΗΡΙΑ ΣΕ ΔΙΕΘΝΕΣ, ΕΥΡΩΠΑΪΚΟ ΚΑΙ ΕΛΛΗΝΙΚΟ ΕΠΙΠΕΔΟ

- Πώς τα άτομα με ψυχική αναπηρία οργανώνονται στην Ευρώπη και τον κόσμο, Gabor Gombos, μέλος του Διοικητικού Συμβουλίου του Παγκόσμιου Δικτύου Χρηστών και Επιζώντων της Ψυχιατρικής (WNUSP)

- Το κίνημα των ατόμων ψυχική αναπηρία στην Ελλάδα, Εκπρόσωπος Σωματείου Ενάντια στην Προκατάληψη για τις Ψυχικές Διαταραχές «Η Αναγέννηση» & Εκπρόσωπος Πρόεδρος Σωματείου Ληπτών Υπηρεσιών Ψυχικής Υγείας «Αυτοεκπροσώπηση»

15:30 - 16:00: Διάλλειμα για καφέ

16:00 - 17:30: Ο ΡΟΛΟΣ ΤΗΣ ΔΙΚΤΥΩΣΗΣ ΣΤΗΝ ΕΝΔΥΝΑΜΩΣΗ ΤΩΝ ΑΤΟΜΩΝ ΜΕ ΨΥΧΙΚΗ ΑΝΑΠΗΡΙΑ

- Η παρουσία των ατόμων με ψυχική αναπηρία στο πλαίσιο του αναπηρικού κινήματος: παρούσα κατάσταση και προοπτικές, Ιωάννης Βαρδακαστάνης, πρόεδρος Εθνικής Συνομοσπονδίας Ατόμων με Αναπηρία (Ε.Σ.Α.μεΑ.)

- Εμπειρίες ατόμων με ψυχική αναπηρία που συμμετείχαν στις συναντήσεις που έγιναν στο πλαίσιο του Έργου.

17:30 - 19:00: Ο ΡΟΛΟΣ ΤΗΣ ΕΚΠΑΙΔΕΥΣΗΣ ΣΤΗΝ ΕΝΔΥΝΑΜΩΣΗ ΤΩΝ ΑΤΟΜΩΝ ΜΕ ΨΥΧΙΚΗ ΑΝΑΠΗΡΙΑ

- Η ενδυνάμωση των ατόμων με ψυχική αναπηρία μέσω της εκπαίδευσης, Μαρία Μητροσύλη, Επίκουρη Καθηγήτρια Δικαίου της Υγείας και Κοινωνιολογίας Δικαίου

- Παρουσίαση του εκπαιδευτικού υλικού (εγχειρίδια) που εκπονήθηκαν στο πλαίσιο του Έργου, Αιμιλία Πανάγου, Ψυχολόγος (MA, MSc) - Εκπαιδεύτρια Ενηλίκων

- Εμπειρίες εκπαιδευτών από τη συμμετοχή τους στα εκπαιδευτικά σεμινάρια που διοργανώθηκαν στο πλαίσιο του Έργου, Μαρία Αναγνωστάκη, Νομικός - Εγκληματολόγος

- Εμπειρίες ατόμων με ψυχική αναπηρία που συμμετείχαν ως εκπαιδευόμενοι στα εκπαιδευτικά σεμινάρια που διοργανώθηκαν στο πλαίσιο του Έργου.

Συζήτηση

**Παρασκευή 14 Νοεμβρίου 2014**

8:30 - 9:30: Εγγραφές

9:30 - 10:00: Χαιρετισμοί

- Ιωάννης Βαρδακαστάνης, Πρόεδρος Εθνικής Συνομοσπονδίας Ατόμων με Αναπηρία (Ε.Σ.Α.μεΑ.)

- Εκπρόσωποι Σωματείων Ατόμων με Ψυχική Αναπηρία

- Υφυπουργός Υγείας (προς επιβεβαίωση)

10:00 - 10:30: Παρουσίαση του Έργου: «ΕΝΔΥΝΑΜΩΣΗ ΤΗΣ ΣΥΛΛΟΓΙΚΗΣ ΕΚΦΡΑΣΗΣ ΚΑΙ ΤΗΣ ΣΥΝΗΓΟΡΙΑΣ ΤΩΝ ΑΤΟΜΩΝ ΜΕ ΨΥΧΙΚΗ ΑΝΑΠΗΡΙΑ», Ευτύχης Φυτράκης, Διδάκτωρ Νομικής, Επιστημονικά Υπεύθυνος του Έργου

10:30 - 12:30: ΘΕΜΑΤΙΚΗ ΕΝΟΤΗΤΑ 1: Η ΔΙΕΘΝΗΣ ΣΥΜΒΑΣΗ ΓΙΑ ΤΑ ΔΙΚΑΙΩΜΑΤΑ ΤΩΝ ΑΤΟΜΩΝ ΜΕ ΑΝΑΠΗΡΙΑ: Η ΕΠΙΔΡΑΣΗ ΤΗΣ ΣΤΟ ΠΕΔΙΟ ΤΗΣ ΨΥΧΙΚΗΣ ΑΝΑΠΗΡΙΑΣ

- Η Σύμβαση για τα Δικαιώματα των Ατόμων με Αναπηρία ως εργαλείο για την προστασία και προώθηση των δικαιωμάτων των ατόμων με ψυχική αναπηρία, Ξενοφών Κοντιάδης, Καθηγητής Δημόσιου Δικαίου και Θεσμών Κοινωνικής Προστασίας, Πρόεδρος του Κέντρου Ευρωπαϊκού και Συνταγματικού Δικαίου

- Το κίνημα των ατόμων με ψυχική αναπηρία και ο ρόλος του στη διαπραγμάτευση και στην τελική διατύπωση της Διεθνούς Σύμβασης για τα Δικαιώματα των Ατόμων με Αναπηρία, Gabor Gombos, Μέλος του Διοικητικού Συμβουλίου του Παγκόσμιου Δικτύου Χρηστών και Επιζώντων της Ψυχιατρικής (WNUSP)

- Πώς η Επιτροπή της Διεθνούς Σύμβασης για τα Δικαιώματα των Ατόμων με Αναπηρία έχει προσεγγίσει το θέμα των ατόμων με ψυχική αναπηρία κατά την εξέταση των εκθέσεων των κρατών και των εναλλακτικών εκθέσεων, Victoria Lee, Υπεύθυνη Ανθρωπίνων Δικαιωμάτων της Διεθνούς Συμμαχίας για την Αναπηρία (IDA).

- Η Διεθνής Σύμβαση για τα Δικαιώματα των Ατόμων με Αναπηρία και τα άτομα με ψυχική αναπηρία: από την σκοπιά του Ευρωπαϊκού Φόρουμ Ατόμων με Αναπηρία, An-Sofie Leenknecht, Υπεύθυνη Ανθρωπίνων Δικαιωμάτων του Ευρωπαϊκού Φόρουμ Ατόμων με Αναπηρία (EDF).

12:30 - 13:00: Διάλλειμα

13:00 - 14:00 ΘΕΜΑΤΙΚΗ ΕΝΟΤΗΤΑ 2: Η ΠΡΟΣΕΓΓΙΣΗ ΤΩΝ ΔΙΚΑΙΩΜΑΤΩΝ ΤΩΝ ΑΤΟΜΩΝ ΜΕ ΨΥΧΙΚΗ ΑΝΑΠΗΡΙΑ ΣE ΔΙΕΘΝΕΣ, ΕΥΡΩΠΑΪΚΟ ΚΑΙ ΕΘΝΙΚΟ ΕΠΙΠΕΔΟ

- Παρουσίαση της Μελέτης για το Άρθρο 12 «Ισότητα ενώπιον του νόμου» και το Άρθρο 13 «Πρόσβαση στη Δικαιοσύνη» της Διεθνούς Σύμβασης για τα Δικαιώματα των Ατόμων με Αναπηρία, που εκπονήθηκε στο πλαίσιο του Έργου, Μαρία Μουσμούτη, Διδάκτωρ Νομικής, Διευθύντρια του Κέντρου Ευρωπαϊκού και Συνταγματικού Δικαίου

- Τα δικαιώματα των ατόμων με ψυχική αναπηρία στο εθνικό δίκαιο, Ευτύχης Φυτράκης, Διδάκτωρ Νομικής, Επιστημονικά Υπεύθυνος του Έργου

- Ικανότητα δικαιοπραξίας και πρόσβαση στη δικαιοσύνη, Gabor Gombos, Μέλος του Διοικητικού Συμβουλίου του Παγκόσμιου Δικτύου Χρηστών και Επιζώντων της Ψυχιατρικής (WNUSP)

14:00 - 14:45 ΘΕΜΑΤΙΚΗ ΕΝΟΤΗΤΑ 3: ΠΡΟΩΘΗΣΗ ΤΗΣ ΑΥΤΟ-ΕΚΠΡΟΣΩΠΗΣΗΣ ΚΑΙ ΤΗΣ ΑΥΤΟ-ΣΥΝΗΓΟΡΙΑΣ ΤΩΝ ΑΤΟΜΩΝ ΜΕ ΨΥΧΙΚΗ ΑΝΑΠΗΡΙΑ

- Παρουσίαση της Έρευνας για την ανάπτυξη και το ρόλο του κινήματος της (Αυτό-) Συνηγορίας σε άλλες χώρες, που εκπονήθηκε στο πλαίσιο του Έργου, Μαρία Μουσμούτη, Διδάκτωρ Νομικής, Διευθύντρια του Κέντρου Ευρωπαϊκού και Συνταγματικού Δικαίου

- Πώς τα κινήματα των ατόμων με ψυχική αναπηρία οργανώνονται στην Ελλάδα.

Ιωάννης Βαρδακαστάνης, Πρόεδρος Εθνικής Συνομοσπονδίας Ατόμων με Αναπηρία (Ε.Σ.Α.μεΑ.)

Εκπρόσωπος Σωματείου Ενάντια στην Προκατάληψη για τις Ψυχικές Διαταραχές «Η Αναγέννηση»

Εκπρόσωπος Πρόεδρος Σωματείου Ληπτών Υπηρεσιών Ψυχικής Υγείας «Αυτοεκπροσώπηση»

14:45 - 15:15: Συμπεράσματα

15:15: Γεύμα

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**